USS Enterprise (CVN-65)
USS Enterprise (CVN-65) – nenaudojamas pirmasis pasaulyje atominis lėktuvnešis. Priklausė Jungtinių Valstijų kariniam jūrų laivynui. CVN-65 buvo aštuntas laivas, turintis tokį patį pavadinimą. „Enterprise“ – ilgiausias kada nors pastatytas karinis laivas pasaulyje. Jo ilgis viršijo 342 metrus. Tuo pačiu tai vienintelis lėktuvnešis, turėjęs daugiau negu du atominius reaktorius (aštuonis A2W reaktorius). Lėktuvo įgulą sudarė apie 4 600 žmonių. „Enterprise“ turėjo būti pirmasis iš šešių naujos klasės lėktuvnešių, tačiau išaugus statybos kainai kiti taip ir nebuvo pradėti statyti. Todėl „Enterprise“ yra vienintelis savo klasės laivas. Dėl lėšų trūkumo lėktuvnešis į vandenį buvo nuleistas be ginkluotės (buvo numatyta sumontuoti du dvigubus žemė – oras Terrier raketų paleidėjus). Vėliau buvo įrengti du Sea Sparrow paleidėjai, du 20 mm Phalanx CIWS stovai, o 2000 m. sumontuoti du RIM-116 RAM raketų paleidėjai. „Enterprise“ švartavosi Norfolko uoste Virdžinijoje. Lėktuvnešio reaktorius planuojama sustabdyti 2014–2015 m., o jį pakeis pradėtas statyti naujos „Gerald R. Ford“ klasės lėktuvnešis. Paskutiniai lėktuvnešio išardymo darbai turėtų būti baigti iki 2025 m.